
REPUBLIKA HRVATSKA
TRGOVAČKI SUD U ZADRU
Dr. Franje Tuđmana 35 					

U I M E R E P U B L I K E  H R V A T S K E 

R J E Š E N J E

Trgovački sud u Zadru, po sutkinji Ani Markač, postupajući po prijedlogu za otvaranje stečajnog postupka nad dužnikom DOM ZA PSIHIČKI BOLESNE ODRASLE OSOBE MIHEK, Pirovac, Petra Zoranića 12, OIB:68820762951, dana 18. listopada 2017.,

r i j e š i o    j e

	Odbacuje se prijedlog Financijske agencije, RC Split, Podružnice Šibenik od 28. travnja 2017. za otvaranje stečajnog postupka nad dužnikom DOM ZA PSIHIČKI BOLESNE ODRASLE OSOBE MIHEK, Pirovac, Petra Zoranića 12, OIB:68820762951, kao nedopušten. 

Obrazloženje

	Dana 4. svibnja 2017. Financijska agencija, RC Split, Podružnica Šibenik, ovom sudu podnijela je prijedlog za otvaranje stečajnog postupka nad dužnikom DOM ZA PSIHIČKI BOLESNE ODRASLE OSOBE MIHEK, Pirovac.
Odredbom čl. 15. st. 2. Stečajnog zakona (Narodne novine broj 71/15) propisano je da ako je pokrenut predstečajni postupak do njegova završetka nije dopušteno pokretanje stečajnog postupka. 
Sud je po službenoj dužnosti pribavio spis ovog suda posl. br. St-381/17, ranije St-72/17 te utvrdio da je dužnik dana 7. veljače 2017. podnio prijedlog za otvaranje predstečajnog postupka, te da je rješenjem ovog suda posl. br. St-381/17-1 od 14. rujna 2017.  otvoren predstečajni postupak nad uvodno označenim dužnikom. 
Slijedom navedenog, a temeljem ranije citirane odredbe čl. 15. st. 2. Stečajnog zakona riješeno je kao u izreci.
U Zadru 18. listopada 2017.
             
				                              Sutkinja
Ana Markač

POUKA O PRAVNOM LIJEKU: 
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.

Dostaviti: 
1. FINA, Šibenik
1. e-Oglasna ploča sudova 
1. u spis.

